รู้จักอาการและสาเหตุ รักษาผื่นผิวหนังอักเสบบนหนังศีรษะในทารกและเด็กเล็ก รักษาผื่นผิวหนังอักเสบบนหนังศีรษะโดยซื้อยามาใช้เอง (สำหรับผู้ใหญ่) รักษาผื่นผิวหนังอักเสบบนหนังศีรษะโดยใช้ยาที่คุณหมอจ่าย
scalp eczema ทำให้เกิดความผิดปกติบนหนังศีรษะหรือผิวหนังส่วนอื่นๆ อาการที่พบบ่อยก็เช่น ผิวแห้งแตก ตกสะเก็ด (รังแค), คัน, แดงเป็นปื้น, ผิวแข็งเป็นเกล็ดหรือแห้งแข็ง, ผิวมันเป็นปื้น หรือผมร่วง  อาการอักเสบจะทำให้เกิดปื้นแดงเกิดกรดไขมันสูง ทำให้ผิวมันและสีออกเหลืองในบางเคส  ในเด็กอ่อน มักเกิดกับหนังศีรษะ เป็นเกล็ดแข็ง แดง หรือในรายที่รุนแรงหน่อยจะเป็นเกล็ดหนาๆ สีขาว หรือเหนียวๆ สีเหลือง โรคผิวหนังอื่นๆ เช่น เชื้อรา, สะเก็ดเงิน, ผื่นภูมิแพ้ผิวหนัง และ lupus หรือโรคพุ่มพวง บางทีอาการก็คล้ายกับ scalp eczema แต่ต่างกันที่ตำแหน่งที่พบ และต่างชั้นผิวหนังกัน  ถ้าไม่แน่ใจว่าอาการของคุณเป็นอาการของ scalp eczema หรือเปล่า ก็ควรไปหาหมอ จะได้ตรวจหาสาเหตุของอาการ และรู้ว่ารุนแรงจนต้องรักษาเพิ่มเติมหรือเปล่า นอกจากผิวขาดน้ำมันและความชุ่มชื้นตามธรรมชาติแล้ว คุณหมอยังมักวินิจฉัยว่าเชื้อรา Malassezia furfur นี่แหละที่ก่อให้เกิดต่อมไขมันอักเสบ (seborrheic eczema) เชื้อรา Malassezia มักพบในผิวหนังชั้นนอก ส่วนในเคสที่เป็นผื่นผิวหนังอักเสบบนหนังศีรษะ เชื้อราชนิดนี้จะทะลุผ่านหนังกำพร้า แล้วหลั่งสารที่ทำให้กรดไขมันเพิ่มสูงขึ้น จนเกิดอาการอักเสบ กระตุ้นการสร้างผิวหนัง ทำให้ยิ่งแห้งและหลุดลอก  ถ้าเป็นผื่นผิวหนังอักเสบจากพันธุกรรม แสดงว่าคนในครอบครัวมีแนวโน้มจะเกิดอาการ ไม่ได้เป็นเพราะเชื้อรา คุณหมอมักวินิจฉัยว่าเป็นเพราะเกราะป้องกันของผิวบกพร่องจากยีนส์ที่เปลี่ยนแปลงในโปรตีนที่ทำหน้าที่เป็นโครงสร้างของผิว บางเคสคุณหมอก็พูดไม่ออกบอกไม่ถูก ว่าทำไมถึงเกิดต่อมไขมันอักเสบได้ แต่ก็มีปัจจัยบางอย่างที่เพิ่มความเสี่ยงได้ เช่น  น้ำหนักเกินเกณฑ์ หรือเป็นโรคอ้วน พักผ่อนไม่เพียงพอ สภาวะแวดล้อม (เช่น อากาศแห้ง) ความเครียด โรคผิวหนังอื่นๆ (เช่น สิว) โรคอื่นๆ เช่น โรคหลอดเลือดสมอง, HIV, โรคพาร์กินสัน หรืออาการบาดเจ็บที่ศีรษะ แอลกอฮอล์จะขจัดน้ำมันตามธรรมชาติที่ปกป้องผิวออกไป ทำให้หนังศีรษะแห้ง สุดท้ายก็ลอกและคันกว่าเดิม ดีไม่ดีจะเกิดต่อมไขมันอักเสบด้วย เวลาอาบน้ำสระผมอย่าเกาหรือถูแรงๆ ห้ามเอาเล็บขูดหรือเกาแกรกๆ เด็ดขาด! ต้องค่อยๆ ใช้นิ้วนวดวนตอนสระผม จะได้ชะล้างสิ่งสกปรกโดยไม่กำจัดน้ำมันตามธรรมชาติจากหนังศีรษะ เวลาตรงไหนแห้งคัน จะห้ามใจไม่ให้เกาได้ก็ยากน่าดู แต่บอกเลยว่าต้องพยายาม ไม่งั้นบริเวณที่แห้งคันอาจระคายเคืองจนเลือดออกได้  ถ้าเกาไม่หยุด ระวังอาการลุกลามกลายเป็นการติดเชื้อทุติยภูมิ (secondary infection) ได้ โรคนี้ไม่เชิงว่าจะรักษาได้ “หายขาด” ผื่นผิวหนังอักเสบบนหนังศีรษะจะมาแล้วไปหลังรับการรักษา แต่ก็มักย้อนกลับมาอีก ซึ่งคุณก็ต้องรักษาต่อไป โชคดีที่เดี๋ยวนี้มีหลายวิธีใช้รักษาได้แบบยั่งยืน ปกติผื่นผิวหนังอักเสบบนหนังศีรษะในทารกและเด็กเล็ก มักหายไปเองใน 2 - 3 อาทิตย์ แต่บางทีก็ต้องรอนานเป็น 2 - 3 เดือน ถึงผู้ใหญ่จะดูแล้วเป็นห่วง แต่บอกเลยว่าเด็กส่วนใหญ่ไม่ค่อยเดือดร้อนตอนเป็นโรคนี้เท่าไหร่  ถ้าอาการไม่หายไปเอง ให้ปรึกษาหมอเด็กเพื่อหาวิธีรักษาต่อไป ที่เหมือนกับผื่นผิวหนังอักเสบบนหนังศีรษะในผู้ใหญ่ คือจะเป็น หาย แล้วกลับมาเป็นใหม่ได้อีก วิธีรักษาผื่นผิวหนังอักเสบบนหนังศีรษะในทารกและเด็กเล็กกว่า 2 ขวบ แน่นอนว่าต้องต่างกับของผู้ใหญ่ ห้ามใช้แชมพูยาหรือผลิตภัณฑ์อื่นๆ สำหรับผู้ใหญ่เด็ดขาด ส่วนใหญ่คุณแก้อาการหนังศีรษะแห้งแข็งเป็นเกล็ดได้ โดยนวดหนังหัวเด็กเบาๆ ด้วยนิ้วมือหรือผ้าขนหนูนุ่มๆ ให้ราดน้ำอุ่นให้ผมเปียกนุ่มขึ้นก่อน แล้วค่อยนวดเบาๆ ห้ามเกาหรือถูไถแรงๆ เด็ดขาด! อย่าใช้แปรงขัดหรืออะไรแหลมๆ มาขูด เช่น แปรง ใยบวบ หรือฟองน้ำแข็งๆ พวกนี้กระด้างไปสำหรับผิวเด็กบางๆ แชมพูรักษาผื่นผิวหนังอักเสบบนหนังศีรษะของผู้ใหญ่แน่นอนว่าแรงไปสำหรับผิวบอบบางของเด็ก เพราะงั้นให้ใช้แชมพูเด็กสูตรอ่อนโยนทั่วไป เช่น ของ Johnson & Johnson’s หรือ Aveeno Baby  สระผมให้เด็กทุกวัน แชมพูที่มี ketoconazole 1% - 2% นั้นใช้ได้ผลและปลอดภัยสำหรับทารก แต่ยังไงก็ควรปรึกษาหมอเด็กก่อนเริ่มรักษาด้วยตัวเอง ใช้ได้ 2 ครั้งต่อวัน ติดต่อกัน 2 อาทิตย์ ถ้านวดเบาๆ แล้วเกล็ดบนหัวไม่หาย ให้ใช้ปิโตรเลียมเจลลี่หรือน้ำมันแร่ทาบริเวณที่เป็นเกล็ด อย่าใช้น้ำมันมะกอก  ทิ้งไว้ให้น้ำมันซึมลงผิวประมาณ 2 - 3 นาที จากนั้นสระผมด้วยแชมพูเด็กอ่อนๆ แล้วล้างให้สะอาดด้วยน้ำอุ่น เสร็จแล้วหวีผมให้เด็กตามปกติ ทุกครั้งที่ชะโลมน้ำมันต้องล้างออกให้สะอาด ไม่งั้นน้ำมันจะตกค้างสะสม จนอาการหนักกว่าเดิม อาบน้ำอุ่น (อย่าร้อน) ให้ลูกทุก 2 - 3 วัน และแต่ละครั้งอย่าอาบนานเกิน 10 นาที  ระวังสบู่แรงๆ น้ำฟองสบู่ ดีเกลือฝรั่ง (Epsom salts) และน้ำยาหรืออะไรที่ใช้ผสมน้ำอาบ อาจทำให้ผิวเด็กระคายเคืองได้ จนอาการผื่นผิวหนังอักเสบแย่กว่าเดิม ถึงจะซื้อยามาใช้เองได้ แต่ก็ต้องระวังเรื่องโรคประจำตัวและยาตัวอื่นๆ ที่ใช้อยู่ เพราะงั้นควรปรึกษาคุณหมอหรือเภสัชกรก่อนซื้อยามารักษาด้วยตัวเอง   ถ้าคุณเป็นภูมิแพ้/แพ้ยา มีโรคประจำตัว กินยาอะไรอยู่ หรือตั้งครรภ์/ให้นม ยิ่งต้องปรึกษาคุณหมอก่อนเริ่มรักษาผื่นผิวหนังอักเสบด้วยตัวเอง ห้ามซื้อยามารักษาเด็กเองโดยไม่ปรึกษาคุณหมอก่อน เพราะการรักษาผื่นผิวหนังอักเสบบนหนังศีรษะในเด็ก ก็จะมีขั้นตอนที่แตกต่างออกไปจากผู้ใหญ่ ให้อ่านวิธีการ "รักษาผื่นผิวหนังอักเสบบนหนังศีรษะในเด็กอ่อนและเด็กโต" ด้านล่าง มีแชมพูหรือน้ำมันหลายตัวที่คุณซื้อมารักษาผื่นผิวหนังอักเสบบนหนังศีรษะเองได้ ถือเป็นการรักษาด้วยตัวเองตามธรรมชาติก่อน แล้วค่อยรักษาด้วยแชมพูยาของคุณหมอต่อไป แชมพูที่ซื้อมาใช้เองมักเป็นแบบใช้ได้ทุกวันและใช้ต่อเนื่องในระยะยาวได้  แชมพูตามร้านขายยาพวกนี้ห้ามใช้กับเด็กเด็ดขาด! ให้ใช้รักษาผื่นผิวหนังอักเสบบนหนังศีรษะในผู้ใหญ่เท่านั้น อันนี้ไม่สำคัญว่าใช้น้ำมันหรือแชมพูสูตรไหน เราจะมาแนะนำวิธีสระผมแบบถูกวิธีให้คุณเอง เพราะถ้าเกาแรงไปหรือใช้แชมพูที่มีแอลกอฮอล์ อาจทำให้อาการหนักกว่าเดิม   ขั้นแรก ให้ล้างผมและหนังศีรษะให้สะอาดด้วยน้ำอุ่น (อย่าถึงกับร้อน) ลงแชมพูให้ทั่วผมและหนังศีรษะ จากนั้นนวดวนเบาๆ ให้ทั่วๆ อย่าถูไถหรือเกาแรงๆ เพราะผิวหนังที่แห้งแตกเป็นเกล็ดจะเลือดออกหรือติดเชื้อได้ ทิ้งแชมพูไว้สักพักตามเวลาในคำแนะนำการใช้งาน ปกติคือ 5 นาทีขึ้นไป ล้างผมให้สะอาดด้วยน้ำอุ่น (ย้ำอีกทีว่าอย่าร้อน) จากนั้นเอาผ้าสะอาดเช็ดให้แห้ง ถ้าแชมพูน้ำมันดิน (coal tar) เข้าปากจะเป็นอันตรายได้ เพราะงั้นระวังอย่าให้เข้าตาและปากตอนสระผม แชมพูบางชนิด เช่น แชมพูที่มี ketoconazole จะใช้แล้วเห็นผลกว่าถ้าสลับใช้กับแชมพูดูแลหนังศีรษะชนิดอื่น อาทิตย์ละ 2 ครั้ง เป็นแชมพูสำหรับกำจัดเชื้อราที่มักเป็นสาเหตุก่อผื่นผิวหนังอักเสบบนหนังศีรษะ ถ้าเชื้อราตายหมด ผิวหนังก็มีโอกาสฟื้นตัว ไม่แห้ง อักเสบ หรือเป็นเกล็ดคันเพิ่มขึ้น   อาการข้างเคียงที่พบบ่อยก็เช่น เส้นผมและหนังศีรษะแห้งหรือมันกว่าปกติ อาการข้างเคียงอื่นๆ ก็เช่น ผมสีอ่อนลง ผมร่วง หรือเกิดอาการระคายเคือง  ต้องใช้แชมพูยาที่ว่าอย่างน้อย 2 ครั้งต่ออาทิตย์ ถึงจะเห็นผล Tea tree oil (Melaleuca alternifolia) มีสรรพคุณต้านเชื้อราตามธรรมชาติ ช่วยรักษาผื่นผิวหนังอักเสบบนหนังศีรษะได้ มีงานวิจัยทางคลินิกที่ชี้ให้เห็นว่าผู้ป่วยอาการดีขึ้นเมื่อใช้แชมพูที่มีส่วนผสมของ tea tree oil เข้มข้น 5% โดยผลข้างเคียงอย่างเดียวที่พบคือหนังศีรษะระคายเคือง  เป็นผลิตภัณฑ์ที่ใช้ทุกวันได้ tea tree oil ห้ามใช้กิน เพราะจะเป็นพิษ และระวังอย่าให้เข้าตาและปาก tea tree oil มีสรรพคุณคล้ายเอสโตนเจน และต้านฮอร์โมนเพศชาย ถ้าเด็กผู้ชายที่ยังไม่เข้าช่วงวัยรุ่นใช้ อาจทำให้มีผลข้างเคียงคือหน้าอกโตได้ Egg Oil (Ovum Oil) มีสารภูมิต้านทาน (immunoglobulins) ตามธรรมชาติที่ช่วยรักษาผื่นผิวหนังอักเสบบนหนังศีรษะได้ถ้าใช้เป็นประจำ   ให้ใช้อาทิตย์ละ 2 ครั้ง โดยชะโลมทิ้งไว้ข้ามคืน และใช้ต่อเนื่องอย่างน้อย 1 ปี Egg oil มีกรดไขมันโอเมก้า-3 Docosahexanoic Acid สูง ช่วยกระตุ้นการสร้างเซลล์เยื่อบุผิวใหม่ แชมพูขจัดรังแคส่วนใหญ่จะมี pyrithione zinc เป็น active ingredient หรือสารออกฤทธิ์ นักวิทยาศาสตร์เองก็ไม่รู้แน่ชัดว่าช่วยเรื่องผื่นผิวหนังอักเสบบนหนังศีรษะในแง่ไหน แต่น่าจะเป็นเพราะสรรพคุณต้านเชื้อราและแบคทีเรีย นอกจากนี้ยังช่วยชะลอการสร้างเซลล์ผิวใหม่ ทำให้หนังศีรษะลอกน้อยลง ผลข้างเคียงเดียวที่พบคือหนังศีรษะระคายเคือง   คุณใช้ผลิตภัณฑ์นี้ได้อาทิตย์ละ 3 ครั้ง ให้เลือกแชมพูที่มี pyridine zinc เข้มข้น 1% - 2% Pyrithione zinc มีในรูปของครีมทาภายนอกด้วย แชมพูที่ว่าจะช่วยผลัดเซลล์ผิวเก่าและฟื้นฟูอาการแห้งลอกของหนังศีรษะชั้นบน จะใช้ให้เห็นผลต้องเลือกแชมพูที่เข้มข้น 1.8 - 3% ผลข้างเคียงเดียวที่พบคือผิวหนังระคายเคือง Ketoconazole ใช้รักษาผื่นผิวหนังอักเสบบนหนังศีรษะได้เห็นผลดีมาก ตามร้านขายยามีทั้งแบบแชมพู โฟม ครีม และเจล ในตัวยาที่คุณหมอจ่ายให้ก็มี  ถ้าเป็นแบบที่ซื้อมาใช้เองจากร้านขายยา ตัวยาจะอ่อนกว่าแชมพูหรือครีมแบบที่คุณหมอจ่ายให้  ผลข้างเคียงก็เช่น ลักษณะเส้นผมเปลี่ยนไป, สีซีดจาง, หนังศีรษะระคายเคือง หรือผม/หนังศีรษะแห้งหรือมันกว่าปกติ  แชมพูที่มี ketoconazole 1% - 2% จะเห็นผลและปลอดภัยกว่า โดยเฉพาะในเด็กอ่อน ให้ใช้วันละ 2 ครั้ง ติดต่อกัน 2 อาทิตย์ ถึงจะไม่ใช่แชมพู น้ำผึ้งดิบก็มีสรรพคุณต้านแบคทีเรียและเชื้อรา ใช้บรรเทาอาการคันและผิวแห้งลอกได้ ไม่ถึงกับรักษาผื่นผิวหนังอักเสบบนหนังศีรษะ แต่ช่วยลดรอยโรคที่ผิวหนังได้  เจือจางน้ำผึ้งดิบในน้ำอุ่น ในสัดส่วน น้ำผึ้ง 90% ต่อน้ำ 10%  เอาน้ำผึ้งดิบเจือจางทาที่รอยโรคบนหนังศีรษะ 2 - 3 นาที อย่าเกาหรือถูไถแรงๆ จากนั้นล้างออกด้วยน้ำอุ่น ให้ทาน้ำผึ้งวันเว้นวันบริเวณที่คันบนหนังศีรษะ จากนั้นทิ้งไว้ 3 ชั่วโมง แล้วล้างออกให้สะอาด ทำแบบนี้ติดต่อกัน 4 อาทิตย์ เป็นแชมพูช่วยลดการสร้างเซลล์ผิวบนหนังศีรษะ และลดการเจริญเติบโตของเชื้อรา ช่วยให้หนังศีรษะแห้งแข็งเป็นเกล็ดจางและนุ่มขึ้น แต่เทียบกันแล้วไม่ค่อยปลอดภัยเท่าตัวยาอื่นๆ ที่ซื้อมาใช้เองได้ เพราะงั้นควรลองรักษาด้วยตัวเลือกอื่นก่อน  ให้ใช้แชมพูนี้วันละ 2 ครั้ง ติดต่อกัน 4 อาทิตย์ อาการข้างเคียงที่อาจเกิดก็เช่น คัน ผมร่วงเป็นหย่อมๆ เกิดผื่นแพ้สัมผัสที่นิ้ว และสีผิวด่างหรือเปลี่ยนไป  ให้ปรึกษาแพทย์ก่อนเริ่มใช้แชมพูน้ำมันดิน และห้ามใช้กับเด็กและคนท้องหรือให้นม ที่สำคัญคือใช้แล้วอาจส่งผลต่อยาตัวอื่นที่ใช้อยู่ หรือทำให้เกิดอาการแพ้ได้ ถ้าซื้อยาใช้เองแล้วไม่หาย หรือไม่พอใจผลที่ได้ ก็ต้องใช้ยาที่คุณหมอจ่ายให้โดยเฉพาะ เพราะตัวยาจะแรงขึ้น มีทั้งแบบครีม โลชั่น แชมพู กระทั่งยากิน หรือบางทีคุณหมออาจแนะนำให้รักษาด้วยแสง UV แชมพูต้านเชื้อรากับยาคอร์ติโคสเตียรอยด์สำหรับทาภายนอกที่คุณหมอจ่ายให้ แน่นอนว่าใช้แล้วเห็นผลทันตา แต่ข้อเสียคือราคาแพง และมีผลข้างเคียงอันตรายถ้าใช้ในระยะยาว จึงนิยมใช้ในเคสที่ผู้ป่วยไม่ตอบสนองต่อแชมพูตามร้านขายยาเท่านั้น แชมพูยาที่คุณหมอนิยมใช้รักษาผื่นผิวหนังอักเสบบนหนังศีรษะ มักเป็นแชมพูขจัดเชื้อรา แชมพูประเภทนี้ส่วนใหญ่จะมี ciclopirox เข้มข้น 1% และ ketoconazole 2%  ผลข้างเคียงที่มักพบคืออาการระคายเคือง แสบร้อน ผิวแห้ง และคัน ให้ใช้แชมพูนี้ทุกวัน หรืออย่างน้อยอาทิตย์ละ 2 ครั้ง ตามระยะเวลาที่คุณหมอสั่ง และทำตามคำแนะนำในการใช้งานอย่างเคร่งครัด ช่วยลดการอักเสบและอาการคัน รวมถึงหนังศีรษะแห้งลอก ส่วนผสมที่พบบ่อยในแชมพูชนิดนี้คือ hydrocortisone 1.0%, betamethasone 0.1%, clobetasol 0.1% และ fluocinolone 0.01%  ผลข้างเคียงมักเกิดหลังใช้ติดต่อกันนานๆ เช่น ผมบาง คัน เจ็บแปลบ และ skin hypopigmentation (ผิวหนังเสียจุดสี ทำให้ผิวด่างขาวหรือซีดจางลง) แต่ถ้าใครใช้แชมพูนี้แค่ช่วงสั้นๆ จะไม่ค่อยเกิดผลข้างเคียง  แชมพูนี้มีสเตียรอยด์ และตัวยาเล็กน้อยสามารถซึมเข้ากระแสเลือดได้ ถ้าเป็นเบาหวานหรือแพ้สเตียรอยด์ ควรปรึกษาคุณหมอก่อนเริ่มใช้ แชมพูที่มีคอร์ติโคสเตียรอยด์ราคาค่อนข้างแพงกว่าแชมพูชนิดอื่น ใช้ได้ทุกวัน กระทั่งวันละ 2 ครั้ง ตามระยะเวลาที่คุณหมอสั่ง คุณใช้แชมพูขจัดเชื้อรากับแชมพูที่มีคอร์ติโคสเตียรอยด์ร่วมกันได้ปลอดภัยดี แถมเห็นผลกว่าเดิม ยังไงลองปรึกษาคุณหมอดู ปกติคุณหมอมักแนะนำให้รักษาผื่นผิวหนังอักเสบบนหนังศีรษะโดยใช้แชมพูมากกว่าวิธีอื่น แต่นอกจากนี้ก็ยังมีครีม โลชั่น น้ำมัน หรือโฟมที่มีตัวยาเดียวหรือหลายตัวยาที่แนะนำไปด้านบน   สารต้านเชื้อราชื่อ azoles ก็ใช้รักษาผื่นผิวหนังอักเสบบนหนังศีรษะได้ดี แต่ยาของคุณหมอมักเป็น Ketoconazole มากที่สุด เพราะผ่านการทดลองทางคลินิกแล้วว่าใช้รักษาได้อย่างเห็นผล  ที่พบบ่อยอีกตัวคือ Ciclopirox เป็น hydroxy pyridine หรือสารต้านเชื้อราชนิดหนึ่ง มีทั้งแบบครีม เจล และยาน้ำ  ยาคอร์ติโคสเตียรอยด์บางทีก็อยู่ในรูปครีมหรือขี้ผึ้งยา light therapy หรือ phototherapy ใช้ได้กับผู้ป่วยที่เป็นผื่นผิวหนังอักเสบบนหนังศีรษะบางเคส โดยมักใช้ร่วมกับยา เช่น psoralen  การฉายแสงจะใช้แสงยูวี (ultraviolet light) เพราะฉะนั้นก็มีความเสี่ยงการเกิดมะเร็งผิวหนังได้  ปกติสงวนไว้ใช้รักษาคนที่เป็นผิวหนังอักเสบภูมิแพ้จากพันธุกรรม หรือคนที่เป็นต่อมไขมันอักเสบระยะลุกลาม ห้ามใช้กับทารกหรือเด็กเล็ก ยังมีอีก 2 - 3 วิธีใช้รักษาผื่นผิวหนังอักเสบบนหนังศีรษะได้ แต่มักสงวนไว้ใช้ในกรณีที่วิธีอื่นไม่ได้ผลจริงๆ เพราะมีผลข้างเคียงอันตราย ถ้าสุดท้ายวิธีต่างๆ ไม่ได้ผลจริงๆ ก็คงต้องปรึกษาคุณหมอเพื่อรักษาด้วยวิธีอื่นต่อไป  ครีมหรือโลชั่นที่มี tacrolimus (Protopic) และ pimecrolimus (Elidel) ก็อาจใช้รักษาผื่นผิวหนังอักเสบบนหนังศีรษะได้ผล แต่ที่น่าเป็นห่วงคือเพิ่มความเสี่ยงการเกิดโรคมะเร็ง แถมยังแพงกว่าการใช้คอร์ติโคสเตียรอยด์ซะอีก  terbinafine (Lamisil) และ butenafine (Mentax) เป็นยากินต้านเชื้อรา ที่ใช้รักษาผื่นผิวหนังอักเสบบนหนังศีรษะได้ แต่จะมีผลต่อเอนไซม์บางชนิดในร่างกายเรา ก่อให้เกิดอาการแพ้ หรือโรคตับได้ คุณหมอเลยไม่ค่อยแนะนำให้รักษาด้วยวิธีนี้
สังเกตอาการที่พบบ่อย. รู้จักสาเหตุก่อผื่นผิวหนังอักเสบ. รู้จักปัจจัยเสี่ยง. อย่าใช้ผลิตภัณฑ์ดูแลเส้นผมและผิวที่มีส่วนผสมของแอลกอฮอล์. ถ้ามีปื้นผื่นคัน ห้ามเกา. ทำใจว่าเดี๋ยวผื่นผิวหนังอักเสบก็กลับมา. รอให้หายไปเอง. วิธีรักษาในเด็กจะต่างออกไป. แก้ผิวหนังเป็นเกล็ดโดยนวดหนังศีรษะ. ใช้แชมพูเด็กอ่อนๆ. ทาน้ำมันที่หนังหัว. อาบน้ำให้ลูกทุกวัน. ปรึกษาคุณหมอหรือเภสัชกรก่อน. ซื้อยามารักษาเอง. สระผมให้ถูกวิธี. สระผมด้วยแชมพูผสม selenium sulfide. ใช้ผลิตภัณฑ์ที่มีส่วนผสมของ tea tree oil. นวดหนังศีรษะด้วยน้ำมันไข่. ใช้แชมพูที่มี pyridine zinc. ใช้แชมพูที่มีกรดซาลิไซลิก. ใช้ผลิตภัณฑ์ที่มี ketoconazole. ทาหนังศีรษะด้วยน้ำผึ้งดิบ. ใช้แชมพูน้ำมันดิน (coal tar). ปรึกษาคุณหมอเรื่องจ่ายยา. ใช้แชมพูขจัดเชื้อรา. ลองใช้แชมพูที่มีคอร์ติโคสเตียรอยด์. รักษาด้วยยารูปแบบอื่น. รักษาโดยการฉายแสง. ปรึกษาคุณหมอเรื่องวิธีการรักษาแบบอื่นๆ.
https://www.wikihow.com/Heal-Scalp-Eczema https://www.wikihow.com/Heal-Scalp-Eczema https://www.wikihow.com/Heal-Scalp-Eczema https://www.wikihow.com/Heal-Scalp-Eczema
Recognizing the Symptoms and Causes Treating Scalp Eczema in Infants and Children Treating Scalp Eczema with Over-the-Counter Treatments (Adults) Treating Scalp Eczema with Prescriptions